PAKALPOJUMA LĪGUMS Nr. 2.3.35/2019/21

Nīcā, 2019. gada \_\_\_\_ aprīlī

**Nīcas novada dome,** reģ. Nr. 90000031531, Bārtas ielas 6, Nīca, Nīcas pagasts, Nīcas novads, LV-3473, tās priekšsēdētāja Agra Petermaņa personā, kurš rīkojas uz Nīcas novada domes nolikuma pamata, turpmāk tekstā - **Pasūtītājs**, no vienas puses

un

**SIA “AE TECHNOLOGY”**, reģ.Nr. 42103057881, juridiskā adrese: Lielā iela 2-23, Liepāja, LV-3401, tās valdes locekļa Agra Evaldsona personā, kurš rīkojas uz sabiedrības statūtu pamata, turpmāk tekstā – **Izpildītājs**, no otras puses,

Turpmāk tekstā katra atsevišķi saukta – Puse un abas kopā – Puses, noslēdz šāda satura līgumu, turpmāk tekstā – Līgums:

1. **LĪGUMA MĒRĶIS UN PRIEKŠMETS**
	1. Pasūtītājs uzdod, bet Izpildītājs ar savu darbaspēku, tehniskajiem līdzekļiem un materiāliem apņemas veikt: *Tehniskajai specifikācijai atbilstošu (2.pielikums), videonovērošanas sistēmas iekārtu (turpmāk tekstā -* ***Preču****) piegādi un uzstādīšanu Nīcas novada pašvaldības administratīvajā teritorijā, 16 (sešpadsmit) novērošanas punktos (turpmāk tekstā -* ***Darbi****), saskaņā ar videonovērošanas sistēmas aprakstu (1.pielikums),* kas ir šī Līguma neatņemama sastāvdaļa, un spēkā esošajiem LR normatīvajiem aktiem, par ko Pasūtītājs apņemas samaksāt Izpildītājam saskaņā ar šī Līguma noteikumiem.
	2. Līguma priekšmets tiek realizēts projekta “Installation of video security surveillance cameras for ensuring safety in towns of Latvia and Lithuania” (Video novērošanas kameru uzstādīšana, veicinot drošības pasākumus Latvijā un Lietuvā) (pr.nr. LLI-258) ietvaros. Projekts tiek īstenots Latvijas – Lietuvas pārrobežu sadarbības projektā, prioritātē nr.4. “Uzlabota dzīves kvalitāte caur efektīviem publiskajiem pasākumiem un administrēšanu”.
	3. Pirms Darbu uzsākšanas uzstādāmās iekārtas obligāti marķējamas projekta finansētāja noteiktajā veidā un kārtībā. Izpildītājs informē Pasūtītāju par brīdi, kad uzstādāmās video novērošanas iekārtas ir viņa rīcībā, un Pasūtītājs nodrošina projekta prasībām atbilstošus iekārtu marķējuma elementus.
	4. Precei jābūt jaunai, atbilstošā kvalitātē, bez bojājumiem un defektiem, ES sertificētai. Visām piedāvātajām ierīcēm jābūt garantijas laikam vismaz 24 (divdesmit četri) mēneši, ja vien ierīces tehniskajā specifikācijā (ražotāja sniegtajā informācijā) nav norādīts lielāks garantijas laiks.
	5. Pēc Preču piegādes un Darbu pabeigšanas, Izpildītājs nodrošina uzstādītās videonovērošanas sistēmas konfigurāciju un pielāgošanu, saskaņojot to ar Pasūtītāju.
	6. Veicamie Darbi ietver sevī arī personāla apmācības pamatkursa novadīšanu darbam ar programmatūru 2 (diviem) Nīcas novada domes darbiniekiem.
2. **NORĒĶINU KĀRTĪBA**
	1. Par šī Līguma 1.1. punktā minētā pakalpojuma sniegšanu Pasūtītājs samaksā Izpildītājam ***Līguma summu EUR 14 994,61*** *(četrpadsmit tūkstoši deviņi simti deviņdesmit četri euro, 61 centi*) t.sk. līgumcenu *EUR 12 392,24* *(divpadsmit tūkstoši trīs simti deviņdesmit divi euro, 24 centi*) un PVN 21% EUR *2602,37* *(divi tūkstoši seši simti divi euro, 37 centi*).
	2. Līguma 2.1. punktā noteikto līguma summu Pasūtītājs samaksā Izpildītājam uz Izpildītāja norādīto bankas kontu 20 (divdesmit) darba dienu laikā pēc nodošanas-pieņemšanas akta par Preces piegādi un Darbu nodošanas-pieņemšanas akta abpusējas parakstīšanas un atbilstoša rēķina saņemšanas.
	3. Rēķinā jānorāda:
		1. Pasūtītāja nosaukums: „Nīcas novada dome” un tā rekvizīti;
		2. Līguma numurs 2.3.35/2019/21;
		3. Projekta nosaukums “Installation of video security surveillance cameras for ensuring safety in towns of Latvia and Lithuania” un projekta Nr. LLI-258;
		4. “Preču piegādes nodošanas-pieņemšanas aktu” numurs un datums;
		5. “Darbu nodošanas-pieņemšanas aktu” numurs un datums.
	4. Maksājums tiek uzskatīts par izdarītu brīdī, kad Pasūtītājs ir veicis pārskaitījumu no Valsts kases bankas konta uz Izpildītāja rēķinā norādīto bankas kontu.
3. **PUŠU SAISTĪBAS UN ATBILDĪBA**
	1. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.
	2. Ja Puses pakalpojuma izpildes laikā ar savu darbību vai bezdarbību rada zaudējumus otrai Pusei, vainīgai Pusei ir pienākums atlīdzināt otrai Pusei nodarītos zaudējumus pilnā apmērā.
	3. Gadījumā, ja nepieciešams koriģēt Pielikumā esošo informāciju, Puses sastāda un noslēdz attiecīgu rakstisku vienošanos par nepieciešamajām izmaiņām darbu sarakstā un izpildes termiņiem.
	4. Izpildītājs apliecina, ka tam ir nepieciešamās speciālās atļaujas un sertifikāti Līgumā noteiktā pakalpojuma sniegšanai.
	5. Izpildītājs pilnībā ir iepazinies ar Līguma pielikumā esošo informāciju un apstiprina, ka Līguma kopējā summa Līguma darbības laikā netiks paaugstināta sakarā ar cenu pieaugumu darbaspēka izmaksām, nodokļu likmes vai nodokļu normatīvā regulējuma izmaiņām, inflāciju valūtas kursu svārstībām, kā arī jebkuriem citiem apstākļiem, kas varētu skart Līguma kopējo summu.
	6. Izpildītājs apņemas:
		1. Pabeigt Līguma 1.1. punktā minētos Darbus ***līdz 2019. gada 27. maijam.***
		2. Veikt Preces piegādi un Darbu izpildi Līgumā paredzētajā termiņā, apjomā un kvalitātē, atbilstoši konkrēto darbību regulējošo Latvijas Republikā spēkā esošo normatīvu prasībām, un apņemas izmantot tikai ES sertificētus materiālus.
		3. Pēc Pasūtītāja pieprasījuma sniegt tam ziņas par darbu izpildes gaitu, saziņai izmantojot 9.3.1. un 9.3.2. punktā minētos e-pastus.
		4. Visu 16 (sešpadsmit) videokameru uzstādīšanas tehniskos risinājumus un precīzas vietas uz ēkām, kur tiks piestiprinātas kameras, un izvietotas citas videonovērošanas sistēmas ierīces, saskaņot ar Pasūtītāju.
		5. Ievērot Pasūtītāja prasības, ja tās nav pretrunā ar Līguma nosacījumiem.
		6. Darbu veikšanas procesā ievērot darba aizsardzības, ugunsdrošības, higiēnas, visu attiecīgo dienestu priekšrakstus, veikt apkārtējās vides aizsardzības pasākumus, kas saistīti ar Darbiem to veikšanas vietās, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām. Izpildītājs apņemas pirms Darbu veikšanas uzsākšanas izvērtēt visus iespējamos darba vides riska faktorus un, ņemot vērā darba raksturu un darba apstākļus, informēt savus nodarbinātos par tiem darba aizsardzības pasākumiem, kas tieši attiecas uz šī Līguma ietvaros veicamajiem darbiem.
		7. Savlaicīgi, bet ne vēlāk kā 5 (dienas) dienas pēc apstākļu iestāšanās, kas kavē Līguma saistību izpildi, informēt Pasūtītāju par apstākļiem, kas radušies pēc Līguma noslēgšanas un kuru dēļ ir vai varētu tikt traucēta saistību izpilde. Par šādu apstākli uzskatāms no Izpildītāja neatkarīgs ārkārtējs apstāklis, kas ievērojami apgrūtina vai padara neiespējamu Līguma saistību izpildi, un kuru Izpildītājs nav varējis iepriekš paredzēt un saprātīgā mērā pret to nodrošināties. Pusēm noslēdzot papildus vienošanos, Pakalpojuma sniegšanas termiņš var tikt pagarināts.
	7. Pasūtītājs apņemas:
		1. 5 (piecu) kalendāro dienu laikā no šī Līguma parakstīšanas, iesniegt Izpildītājam nepieciešamos un tā pieprasītos datus, lai varētu veikt šajā Līgumā noteikto darbu izpildi.
		2. Pasūtītājam ir tiesības ieviest papildinājumus un/vai labojumus Līguma pielikumos, un, ja nepieciešams, vienoties ar Izpildītāju par jauniem izpildes termiņiem, slēdzot attiecīgu vienošanos.
4. **NODOŠANAS UN PIEŅEMŠANAS KĀRTĪBA**
	1. Pēc Līgumā paredzēto Preču piegādes un Darbu pabeigšanas Izpildītājs iesniedz Pasūtītājam:
		1. Preču nodošanas-pieņemšanas aktu 2 (divos) eksemplāros;
		2. Darbu nodošanas-pieņemšanas aktu 2 (divos) eksemplāros;
		3. Rēķinu saskaņā ar 2.3. punktu;
		4. Visu saistīto dokumentāciju – sistēmas iekārtu izvietojuma plānus elektroniskā formā, iekārtu piekļuves datus, garantijas dokumentus, pamācības, lietošanas instrukcijas, tehnisko un citu dokumentāciju latviešu valodā (ja tāda precēm paredzēta).
	2. Pasūtītājs 5 (piecu) darba dienu laikā no Preces piegādes un Darbu izpildes nodošanas-pieņemšanas aktu saņemšanas dienas pieņem Preci un Darbus un paraksta nodošanas-pieņemšanas aktus, vai iesniedz Izpildītājam rakstisku motivētu atteikumu pieņemt Preci un Darbus.
	3. Ja Pasūtītājs pirms Preces piegādes un Darbu izpildes nodošanas – pieņemšanas akta parakstīšanas konstatē defektus vai arī uzstādīto iekārtu neatbilstību tehniskajam piedāvājumam (Līguma 2.pielikums) vai veikto Darbu neatbilstību videonovērošanas sistēmas aprakstam (Līguma 1.pielikums), Puses sastāda neatbilstību aktu, kurā tiek norādīti attiecīgie defekti/neatbilstības un termiņš konstatēto trūkumu novēršanai. Trūkumu novēršanai noteiktais termiņš neietekmē Pasūtītāja tiesības aprēķināt līgumsodu par Izpildītāja saistību izpildes kavējumu.
	4. Pēc trūkumu novēršanas Pasūtītājs atkārtoti pārbauda Preces atbilstību tehniskajam piedāvājumam (Līguma 2.pielikums) un veikto Darbu atbilstību videonovērošanas sistēmas aprakstam (Līguma 1.pielikums). Ja Pasūtītājs konstatē, ka uzstādītās iekārtas atbilst tehniskajam piedāvājumam un veiktie Darbi atbilst videonovērošanas sistēmas aprakstam, Pasūtītājs paraksta Preces nodošanas - pieņemšanas aktu un Darbu nodošanas - pieņemšanas aktu.
5. **GARANTIJAS**
	1. Izpildītājs garantē Preces atbilstību izgatavotāja noteiktajiem standartiem un tehniskajiem rādītājiem.
	2. Piegādātajām Precēm un veiktajiem Darbiem Izpildītājs nodrošina garantiju 24 (divdesmit četrus) mēnešus no nodošanas-pieņemšanas akta par Preces piegādi un Darbu nodošanas-pieņemšanas akta abpusējas parakstīšanas un novērš, garantijas laikā radušos, defektus saskaņā ar Līguma nosacījumiem.
	3. Izpildītājam jānodrošina problēmu diagnosticēšana un novēršana, ieskaitot, bojātās iekārtas vai tās komplektējošo detaļu nomaiņu. Garantijas saistību izpilde tiek veikta bez maksas.
	4. Garantijas laikā bojājumi jānovērš ne vēlāk kā 5 (piecu) darba dienu laikā no bojājuma pieteikšanas brīža. Ja iekārtu defektu nav iespējams novērst noteiktajā laikā, Pretendents uz remonta laiku to aizstāj ar pēc tehniskajiem parametriem līdzvērtīgu iekārtu uz sava rēķina.
	5. Izpildītājs sedz visus garantijas remonta un transporta (bojāto iekārtu transportēšana no tās atrašanās vietas uz servisa centru un no servisa centra atpakaļ pasūtītājam) izdevumus.
	6. Iestājoties 5.3.punkta nosacījumiem 5 (piecu) darba dienu laikā abu Pušu klātbūtnē tiek sastādīts akts. Ja kāda no Pusēm izvairās no akta parakstīšanas, tad aktu noformē ieinteresētā Puse vienpusēji. Sastādītais akts Pusēm ir obligāts izpildīšanai.
	7. Garantijas saistības nav spēkā attiecīgām uzstādītajām videonovērošanas sistēmas vienībām, kas ekspluatētas, neievērojot lietošanas nosacījumus.
	8. Bojājumus var pieteikt pa tālruni: +371 29490444, e-pastu: info@aet.lv. Kontaktinformācijas maiņas gadījumā, Izpildītājs nekavējoties par to informē Pasūtītāju un norāda jauno kontaktinformāciju.
	9. Ja garantijas laikā kāda no uzstādītajām videonovērošanas sistēmas iekārtām ir sabojājusies vairāk nekā 3 (reizes), tad Izpildītājam ir jānomaina nekvalitatīvā iekārta pret ekvivalentu jaunu iekārtu.
6. **LĪGUMSODS**
	1. Par šajā Līguma paredzēto Pakalpojumu izpildes termiņu pārkāpumu Izpildītājs maksā Pasūtītājam līgumsodu 0,1% apmērā no kopējās Līguma summas par katru nokavēto dienu, bet kopā ne vairāk kā 10% apmērā no Līguma summas.
	2. Par naudas izmaksas nokavējumu Pasūtītājs maksā Izpildītājam līgumsodu 0,1% no termiņā neizmaksātās summas par katru nokavēto dienu, bet kopā ne vairāk kā 10% apmērā no Līguma summas.
	3. Līgumsoda samaksa neatbrīvo Puses no Līgumā noteikto saistību pilnīgas izpildes.
	4. Puses vienojas, ka gadījumā, ja Pasūtītājam pienākas līgumsods saskaņā ar Līguma noteikumiem, Pasūtītājs ir tiesīgs to atskaitīt no Izpildītājam izmaksājamās summas.
7. **LĪGUMA LAUŠANA**
	1. Pusēm ir tiesības vienpusēji izbeigt līgumu, brīdinot otru Pusi rakstveidā 30 (trīsdesmit) kalendārās dienas iepriekš, līdz līguma izbeigšanai Pusēm veicot visus savstarpējos norēķinus.
	2. Pasūtītājam ir tiesības vienpusēji lauzt šo līgumu, brīdinot Izpildītāju rakstveidā 30 (trīsdesmit) kalendārās dienas iepriekš, gadījumā, ja:
		1. Izpildītājs nepilda kādu no šī līguma noteikumiem un neievēro termiņus;
		2. neiesniedz nepieciešamos dokumentus;
		3. ir atzīts par maksātnespējīgu.
	3. Ja līgums tiek lauzts, pamatojoties uz šī līguma 5.2. apakšpunktiem, Izpildītājs samaksā Pasūtītājam līgumsodu 10% apmērā no līguma summas.
8. **NEPĀRVARAMA VARA**
	1. Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, avārijas, sabiedriskie nemieri, ārkārtas stāvoklis, valdības lēmumi, tai skaitā Projekta finansētāju lēmumi un tml.) un kas padara Pusei savu no šā Līguma izrietošo saistību izpildi par neiespējamu.
	2. Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma, ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu Līguma noteikumus, un ir informējusi otru Pusi pēc iespējas ātrāk par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Jebkurš periods, kurā Pusei saskaņā ar Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
	4. Ja nepārvaramas varas apstākļi turpinās ilgāk par divām nedēļām, Pusēm jāvienojas par saistību izpildes atlikšanu, izbeigšanu vai turpināšanas procedūru.
9. **CITI NOTEIKUMI**
	1. Līgums stājas spēkā no tā parakstīšanas brīža un darbojas līdz saistību pilnīgai izpildei.
	2. Izpildītājs par atbildīgo Darbu vadītāju ieceļ *Agri Evaldsonu, (tel.nr. 29490444, e-pasts: info@aet.lv).*
	3. Puses vienojas, ka **kontaktpersonas Līguma izpildē būs:**
		1. *no Izpildītāja puses Agris Evaldsons – Tālr. 29490444; e-pasts: info@aet.lv;*
		2. *no Pasūtītāja puses Ieva Taurinskaite – Tālr. 28220842, e-pasts: ieva.taurinskaite@nica.lv;*
	4. Katrai Pusei ir tiesības jebkurā laikā mainīt savu Līgumā norādīto kontaktpersonu, par to pēc iespējas ātrāk rakstiski informējot otru Pusi.
	5. Ja kāds no šī Līguma noteikumiem zaudē spēku saskaņā ar pušu savstarpēju vienošanos vai likumdošanu, tad pārējie Līguma nosacījumiem paliek spēkā.
	6. Grozījumus šajā Līgumā un Līguma pielikumā var izdarīt, Pusēm par tiem rakstiski vienojoties. Šādā gadījumā rakstiskā vienošanās tiek pievienota šim Līgumam un tā kļūst par neatņemamu līguma sastāvdaļu.
	7. Visos pārējos gadījumos, kas nav atrunāti Līgumā, puses vadās pēc Latvijas Republikā spēkā esošās likumdošanas.
	8. Jebkura strīda risināšanai Pušu starpā par jautājumiem, kas izriet no Līguma un ko neizdodas atrisināt pārrunu ceļā 20 (divdesmit) darba dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā. Strīda risināšana notiks saskaņā ar Latvijas Republikā spēkā esošajiem normatīvajiem aktiem.
	9. Pusēm ir jāinformē vienai otra 3 (trīs) darba dienu laikā par savu rekvizītu (nosaukuma, adreses, norēķinu rekvizītu un tml.) un Pušu kontaktpersonu maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.
	10. Nosūtot paziņojumus, brīdinājumus vai citu korespondenci uz pušu juridiskajām adresēm (ierakstītā vēstulē), tiks uzskatīts, ka Puses tos ir saņēmušas 7.(septītajā) dienā pēc to nodošanas pastā.
	11. Līgums sastādīts latviešu valodā uz 6 (sešām) lapām 2 (divos) oriģināleksemplāros, kuriem ir vienāds juridiskais spēks un, kas pa vienam eksemplāram glabājas pie Pasūtītāja un Izpildītāja.
	12. Līgumam ir pievienoti šādi pielikumi:
		1. pielikums Nr.1 – Videonovērošanas sistēmas apraksts uz 3 (trīs) lpp.;
		2. pielikums Nr.2 – Tehniskā specifikācija-piedāvājums uz 6 (sešām) lpp.
10. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs****Nīcas novada dome**Reģ.Nr. 90000031531Juridiskā adrese: Bārtas iela 6, Nīca,Nīcas pagasts, Nīcas novads, LV - 3473Valsts kaseKods: TRELLV22Norēķinu konts: LV40TREL980228302200B \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Agris Petermanis*z.v*. | **Izpildītājs****SIA “AE TECHNOLOGY”**Reģ.Nr. 42103057881Juridiskā adrese: Lielā iela 2-23, Liepāja, LV-3401Banka: Luminor Bank ASBankas kods: RIKOLV2XKonta Nr.: LV47RIKO0002013229215 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Agris Evaldsonsz.v. |